EkBass/fiwiki-20250220-pages-articles huggingface dataset:
Käärmeennahkatakki

Käärmeennahkatakki () on yhdysvaltalaisen Tennessee Williamsin kirjoittama kolminäytöksinen näytelmä. Suvaitsemattomuutta ja intohimoa kuvaava näytelmä sai kantaesityksensä Broadwaylla Martin Beck Theatressa New Yorkissa 21. maaliskuuta vuonna 1957. Käärmeennahkatakki on Williamsin aiemman näytelmän Battle of Angels (1940) uudelleenkirjoitus. == Juoni == Käärmeennahkatakki sijoittuu pienen etelävaltiolaiskaupungin sekatavarakauppaan tammikuusta pääsiäissunnuntaihin. Kun käärmeennahkatakkiin sonnustautunut kitaristi Val Xavier saapuu kaupunkiin, sekatavarakaupan vanhan ja sairaan omistajan vaimo Lady Torrance näkee hänessä mahdollisuuden paeta ahdasmielisestä kaupungista. Kahden ulkopuolisen intohimoinen suhde herättää sittemmin pikkukaupungin yhteisön pinnan alla kyteviä kohtalokkaiksi koituvia jännitteitä. === Henkilöhahmot === Näytelmän henkilöhahmoja ovat: * Val Xavier * Lady Torrance * Jabe Torrance * sheriffi Talbott * hoitajatar Porter * Dog Hamma * Dolly Hamma * Blanch Temple * Eva Temple * Pee Wee Binnings * Beulah Binnings * Carol Cutrere * David Cutrere * Vee Talbott * herra Dubinsky * avustajia == Esityshistoriaa == Käärmeennahkatakkia esitettiin Lontoon West Endillä Haymarketin Theatre Royalissa vuosina 1988–1989. West Endiltä tuotanto siirtyi Broadwaylle, jossa sitä esitettiin Neil Simon Theatressa syksyllä 1989. Näytelmän Broadway-tuotannot vuosilta 1957 ja 1989 saivat yhteensä kolme Tony- ehdokkuutta. Näytelmän ovat suomentaneet sekä Kirsti Jaantila että Lauri Sipari. Käärmeennahkatakki sai Suomen kantaesityksensä Tampereen Teatterissa 1960-luvun alussa. Sitä on myöhemmin esitetty Suomessa muun muassa Kansallisteatterissa vuonna 1987. == Sovituksia == * Sidney Lumetin ohjaama elokuvasovitus Käärmeennahkatakki (The Fugitive Kind, 1960). * Peter Hallin ohjaama televisioelokuvasovitus Laskeva Orfeus (Orpheus Descending, 1990). * Bruce Saylorin ja J. D. McClatchyn oopperasovitus Orpheus Descending (1994). == Lähteet == == Kirjallisuutta == * == Aiheesta muualla == * Käärmeennahkatakki Concord Theatricalsin sivustolla Luokka:77.1 Teatteritaide Luokka:Yhdysvaltalaiset näytelmät
Ballin osavaltionyliopisto

Ballin osavaltionyliopisto (, lyh. BSU) on Yhdysvaltain Indianassa sijaitseva julkinen yliopisto. Yliopisto on perustettu vuonna 1918, ja se sijaitsee Muncien kaupungissa. == Lähteet == == Aiheesta muualla == * Yliopiston verkkosivusto Luokka:Indianan yliopistot ja korkeakoulut
Purduen yliopisto (Fort Wayne)

Purduen yliopisto (Fort Wayne) (, lyh. PFW) on Yhdysvaltain Indianassa sijaitseva julkinen yliopisto. Yliopisto on perustettu vuonna 2018, ja se sijaitsee Fort Waynen kaupungissa. == Lähteet == == Aiheesta muualla == * Yliopiston verkkosivusto Luokka:Fort Wayne Luokka:Indianan yliopistot ja korkeakoulut
Red Sebastian

Seppe Guido Yvonne Herreman, (s. 13. toukokuuta 1999 Oostende, Belgia) tunnettu ammattimaisemmin taiteilijanimellään Red Sebastian, on belgialainen laulaja ja lauluntekijä. Hän edustaa Belgiaa kappaleellaan ”Strobe Lights” vuoden 2025 Eurovision laulukilpailussa Baselissa. == Ura == Seppe Herreman syntyi 13. toukokuuta 1999 Oostenden rannikkokaupungissa Belgiassa. Vuonna 2013, ollessaan 14-vuotias, Herreman osallistui Belgium’s Got Talent -kilpailun (belgialainen versio Got Talent -ohjelmaformaatista) 2. tuotantokaudelle, jonka lähetti Belgian flaamilainen televisioyhtiö Vlaamse Televisie Maatschappij (VTM). Hän eteni kilpailun finaaliin asti esitettyään Christina Aguileran kappaleen ”Ain’t No Other Man”. Herreman lähti myöhemmin opiskelemaan laulamista Gentin Koninklijke Academie voor Schone Kunsten van Gent (KASK) -konservatorioon. Eräs hänen opettajistaan kyseisessä koulussa oli Stef Caers. Herreman osaa myös soittaa pianoa, jonka soittamista hän on harrastanut 9-vuotiaasta asti. Vuonna 2019 Herreman jatkoi laulu-uraansa tällä kertaa taiteilijanimellään Red Sebastian, joka on saanut inspiraationsa Pieni merenneito -elokuvan jamaikalaisaksentilla puhuvasta Sebastian- kuningasravusta. Herreman oli kyseisen elokuvan suuri fani nuorempana. Vuonna 2021 Red Sebastian julkaisi debyyttialbuminsa You, jonka pääsinglenä toimi ”Embrace Me”. Vuonna 2024 hän osallistui VTM:n lähettämään Sing Again -kykyjenetsintäohjelmaan, jossa hän eteni kilpailun finaaliin asti. Vuonna 2025, allekirjoitettuaan levytyssopimuksen CNR Records -levy-yhtiön kanssa, Red Sebastianin ilmoitettiin olevan yksi kahdeksasta finalistista Belgian vuoden 2025 euroviisukarsintana toimineessa Eurosong 2025 -kilpailussa, jota lähetti Belgian flaaminkielinen televisioyhtiö VRT 1. Red Sebastianin kilpailukappale on nimeltään ”Strobe Lights”, joka on kunnianosoitus belgialaiselle rave-kulttuurille. Red Sebastian voitti kilpailun finaalin, joka järjestettiin 1. helmikuuta 2025, ansaiten 423 pistettä ja täten hän edustaa Belgiaa vuoden 2025 Euroviisuissa Baselissa. == Diskografia == === Albumit === Nimi Yksityiskohdat You * Julkaistu: 5. marraskuuta 2021 * Levy- yhtiö: omakustanne * Formaatit: nettimusiikki, suoratoisto === EP-levyt === Nimi Yksityiskohdat Bedroom Secrets * Julkaistu: 8. joulukuuta 2023 * Levy- yhtiö: omakustanne * Formaatit: nettimusiikki, suoratoisto === Singlet === Nimi Vuosi Albumi ”Embrace Me” 2021 You ”Fading Away” ”Keep Going Back to You” ”Some Kinda Way” You ”You” ”Letting Go” 2023 ”Soft Suede” Bedroom Secrets ”Appetite” ”In Your Eyes” 2024 ”Strobe Lights” 2025 ==Lähteet== * === Viitteet === Luokka:Belgialaiset laulajat Luokka:Belgian euroviisuedustajat Luokka:Vuoden 2025 euroviisuedustajat Luokka:Vuonna 1999 syntyneet Luokka:Elävät henkilöt
Ristikkosilta

pienoiskuva|Halikonjoen rautatiesilta Salossa. Ristikkosilta tai ansassilta on siltatyyppi, jossa kantavana rakenteena ovat vinot ja pystysuorat tangot. Ristikkorakenne jakaa kuormitusta laajemmalle ja tekee sillasta kantavamman. Ristikkosiltaa on luonnehdittu myös vahvistetuksi palkkisillaksi. Siltatyyppi on yleinen rautatiesilloissa ja parhaimmillaan jännemitaltaan lyhyissä, alle satametrisissä silloissa; pidemmät sillat ovat sen sijaan usein riippusiltoja tai vinoköysisiltoja. == Katso myös == * Riippuansassilta * Tukiansassilta == Lähteet == == Aiheesta muualla == *
Orange Bowl

Orange Bowl on amerikkalaisen yliopistojalkapallon ottelu, joka pelataan uudenvuodenaattona tai -päivänä Miamissa, Floridassa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Cotton Bowl, Fiesta Bowl, Peach Bowl, Rose Bowl ja Sugar Bowl. == Lähteet == Luokka:Amerikkalaisen jalkapallon kilpailut Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Floridan urheilu
Fiesta Bowl

Fiesta Bowl on amerikkalaisen yliopistojalkapallon ottelu, joka pelataan uudenvuodenaattona tai -päivänä Glendalessa, Arizonassa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Cotton Bowl, Orange Bowl, Peach Bowl, Rose Bowl ja Sugar Bowl. == Lähteet == Luokka:Amerikkalaisen jalkapallon kilpailut Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Arizonan urheilu
Peach Bowl

Peach Bowl on amerikkalaisen yliopistojalkapallon ottelu, joka pelataan uudenvuodenaattona tai -päivänä Atlantassa, Georgiassa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Cotton Bowl, Fiesta Bowl, Orange Bowl, Rose Bowl ja Sugar Bowl. == Lähteet == Luokka:Amerikkalaisen jalkapallon kilpailut Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Georgian osavaltion urheilu
Sugar Bowl

Sugar Bowl on amerikkalaisen yliopistojalkapallon ottelu, joka pelataan uudenvuodenaattona tai -päivänä New Orleansissa, Louisianassa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Cotton Bowl, Fiesta Bowl, Orange Bowl, Peach Bowl ja Rose Bowl. == Lähteet == Luokka:Amerikkalaisen jalkapallon kilpailut Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Louisianan urheilu
Cotton Bowl

Cotton Bowl on amerikkalaisen yliopistojalkapallon ottelu, joka pelataan uudenvuodenaattona tai -päivänä Arlingtonissa, Texasssa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Fiesta Bowl, Orange Bowl, Peach Bowl, Rose Bowl ja Sugar Bowl. == Lähteet == Luokka:Amerikkalaisen jalkapallon kilpailut Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Texasin urheilu
Mamagama

Mamagama on vuonna 2021 Bakussa perustettu azerbaidžanilainen indiepop- ja vaihtoehtorockyhtye. Sen muodostavat laulaja Səfael "Asəf" Mişiyev, kitaristi Bəhruz "Huss" Əfəndiyev ja rumpali Allahverdi "Arif" Qumbətli. Mamagama edustaa Azerbaidžania vuoden 2025 Eurovision laulukilpailussa Baselissa. == Ura == Yhtye perustettiin vuonna 2021 Bakussa. Kaikilla yhtyeen jäsenillä on aiempaa kokemusta musiikillisista kokoonpanoista. Mamagama on esiintynyt monilla kansainvälisillä festivaaleilla. Vuonna 2022 Mamagama osallistui Kënga Magjike -kilpailuun, joka on Festivali i Këngësin ohella yksi Albanian suurimmista ja tärkeimmistä musiikkifestivaaleista. He voittivat kilpailussa "kansainväliset artistit" -kategorian singlellä nimeltään "Dreamer". Vuoden 2022 loppupuolella Mamagama haki ehdokkuutta edustaa Azerbaidžania vuoden 2023 Euroviisuissa Liverpoolissa. Yhtye eteni viiden parhaan ehdokkaan joukkoon, joista Azerbaidžanin yleisradioyhtiö İTV valitsisi lopullisen ehdokkaan. Mamagama ei kuitenkaan päässyt edustamaan Azerbaidžania, sillä İTV valitsi maan edustajaksi duon nimeltä TuralTuranX ja heidän kappaleensa "Tell Me More". 4\. helmikuuta 2025 İTV ilmoitti, että se oli valinnut Mamagaman edustamaan Azerbaidžania vuoden 2025 Euroviisuihin Sveitsin Baseliin. == Musiikkityyli == Musiikissaan Mamagama yhdistelee perinteistä azerbaidžanilaista musiikkia modernin musiikin, kuten indie popin ja vaihtoehtorockin kanssa. == Jäsenet == ; Nykyiset jäsenet * Səfael "Asəf" Mişiyev – laulu * Bəhruz "Huss" Əfəndiyev – kitara * Allahverdi "Arif" Qumbətli – rummut ; Entiset jäsenet * Roman Ziljanev – kitara * Klim Gudin – rummut == Diskografia == === Singlet === Nimi Vuosi Albumi / EP-levy "My Medicine" 2022 rowspan="5" "Sleep" "Dreamer" "River" 2023 "This Is for You" ==Lähteet== * ===Viitteet=== Luokka:Azerbaidžanilaiset yhtyeet Luokka:Azerbaidžanin euroviisuedustajat Luokka:Vuoden 2025 euroviisuedustajat
Michael Penix Jr.

Michael Penix Jr. (s. 8. toukokuuta 2000 Cooksville, Tennessee, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Penix Jr. edustaa NFL-joukkue Atlanta Falconsia. Ennen NFL- uraansa hän pelasi Indianan yliopiston ja Washingtonin yliopiston joukkueissa. Falcons varasi hänet ensimmäisellä kierroksella kahdeksannella varausvuorolla vuoden 2024 NFL:n varaustilaisuudessa. https://www.pro-football- reference.com/players/P/PeniMi00.htm Kesäkuussa 2024 Penix Jr. teki Falconsin kanssa nelivuotisen ja yhteensä 22,8 miljoonan dollarin arvoisen tulokasopimuksen. https://www.nfl.com/news/falcons-qb-michael-penix-jr-agree- to-terms-on-rookie-contract Penix Jr. on pelannut viisi NFL:n runkosarjan ottelua. Näissä otteluissa hän on heittänyt 61 onnistunutta heittoa 105 heittoyrityksestä. Näillä heitoilla hän on heittänyt 775 heittojaardia, kolme touchdownia ja kolme syötönkatkoa. Hänen heittojensa onnistumisprosentti on 58,1%. Hän on edennyt juoksemalla 11 jaardia ja tehnyt yhden touchdownin. Hän on rähmännyt pallon kaksi kertaa. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Aki Haaro

Aki Eerikki Haaro (s. 1971) on suomalainen liikemies ja entinen Nuorisosäätiön toimitusjohtaja, joka on tunnettu osallisuudestaan Suomen suurimpiin kuuluvassa talousrikosjutussa. Haaro toimi Nuorisosäätiön asiamiehenä ja toimitusjohtajana vuodesta 2010 alkaen.Kunnallisvaalit 2008: Rekisteröidyt puolueet ja niiden nimenkirjoittajat / korjattu versio 10.9.2008. Oikeusministeriö. == Tausta == Haaro on koulutukseltaan yo-merkonomi. Hän on ennättänyt toimimaan 40 yhtiön toimitusjohtajana, kolmen yhtiön isännöitsijänä ja neljän yhtiön hallituksen jäsenä. == Suomen Keskusta == Haaro aloitti Suomen Keskustanuorten parissa. Myöhemmin Haaro toimi puoluesihteeri Jarmo Korhosen läheisenä luottomiehenä Suomen Keskustan hallintopäällikkönä. Haaroa on kuvailtu "silloisen Korhosen lähimmäksi mieheksi". Suomen Kuvalehti uutisoi, että Korhonen ja Haaro kaatoivat Suomenmaata kustantavan Joutsen Median hallituksen. Haaro toimi Kehittyvien maakuntien Suomi -yhdistyksen varatilintarkastajana, joka ryvettyi Suomen vaalirahoituskohussa. Haaro toimi Menestyvä Suomi ry:n sihteerinä ja Maaseudun säätiön asiamiehenä. Menestyvä Suomi ry:n puheenjohtaja oli Suomen Keskustan yhteyspäällikkö Lasse Kontiola ja varapuheenjohtaja Korhonen. Haaro erosi hallintopäällikön tehtävästä vuonna 2010. == Nuorisosäätiö == Ennen toimitusjohtajuutta Haaro toimi Nuorisosäätiön hallituksen jäsenenä. Haaro sai sakkorangaistuksen vuonna 2013, koska Nuorisosäätiö oli antanut sääntöjensä vastaisesti vaalitukea vuosina 1998-2009. Haaro nimitettiin Nuorisosäätiön toimitusjohtajaksi 39-vuotiaana syyskuussa 2010. Hänen toimikautensa aikana Nuorisosäätiön taloustilanne heikkeni merkittävästi, mikä johti asuintalojen myynteihin ja vuokrien korotuksiin. Perttu Nousiainen ja Haaro olivat molemmat korkeissa asemissa Nuorisosäätiössä ja joutuivat yhdessä epäiltyjen väärinkäytösten kohteeksi. Nousiainen toimi Nuorisosäätiön hallituksen puheenjohtajana ja Haaro säätiön toimitusjohtajana. Toukokuussa 2024 Helsingin käräjäoikeus tuomitsi Haaron kuuden vuoden vankeuteen useista talousrikoksista.Tuomio sisälsi törkeän lahjuksen ottamisen elinkeinotoiminnassa; kaksi törkeää kavallusta; kaksi törkeää veropetosta; kahdeksan törkeää väärennystä. Oikeuden mukaan Haaro otti vastaan lahjuksia yli 2,6 miljoonaa euroa ja kavalsi Nuorisosäätiöltä lähes 6,4 miljoonaa euroa. Hänet määrättiin myös maksamaan huomattavia vahingonkorvauksia asianomistajille, mukaan lukien Nuorisosäätiölle. Jo ennen vuoden 2024 tuomiota Haaro oli ollut oikeudellisten ongelmien kohteena. Hänet oli aiemmin tuomittu hovioikeudessa luottamusaseman väärinkäytöstä liittyen epäiltyyn laittomaan vaalirahoitukseen Nuorisosäätiöstä. Haaron tapaus on osa laajempaa Nuorisosäätiön taloussotkuihin liittyvää tutkintaa, joka on ollut yksi Suomen suurimmista talousrikostutkinnoista. == Lähteet == Luokka:Vuonna 1971 syntyneet Luokka:Elävät henkilöt
Stugun

Stugun on taajama Ragundan kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 574 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ragundan kunta
Johan Gustaf Toivonen

Johan Gustaf Toivonen (14. helmikuuta 1863 Halikko – 4. helmikuuta 1925 Turku) oli suomalainen päätoimittaja ja opettaja.Ylioppilasmatrikkeli 1853–1899J. G. Toivonen, Iltalehti, 06.02.1925, nro 30, s. 2, Kansalliskirjaston digitaaliset aineistot. Viitattu 06.02.2025Maisteri J. G. Toivonen, Uusi Aura, 05.02.1925, nro 16 (3-päiv. painos), s. 2, Kansalliskirjaston digitaaliset aineistot. Viitattu 06.02.2025 Toivosen vanhemmat olivat talollinen Johan Gustaf Toivonen ja Karoliina Kustaantytär. Hän pääsi ylioppilaaksi 1883 Turun ruotsalaisesta klassillisesta lyseosta ja valmistui Helsingin yliopistosta filosofian kandidaatiksi 1889. Toivonen oli opiskeluaikanaan Länsisuomalaisten Suomenmielisten puheenjohtajana ja hän osallistui kansanopistojen perustamistoimintaan. Hän oli jonkin aikaa Länsisuomalaisen Osakunnan v.t. kuraattorina ja useita vuosia osakunnan sihteerinä. Toivonen siirtyi sitten sanomalehtialalle. Hän oli ensin Tampereen Uutiset-lehden päätoimittajana, muutti sitten Kotkan suomalaisen sanomalehden päätoimittajaksi ja sen jälkeen Turkuun, jossa hän oli Uusi Aura-lehden toimitussihteerinä useita vuosia aina vuoteen 1913 saakka. Toivonen oli myös Tullimiesten lehden toimittajana koko lehden ilmestymisajan. Toivonen suoritti vielä lähes 60-vuotiaana lainopillisia tutkintoja ja toimi sitten varsinkin maalaisväestön asianajajana ja neuvonantajana, muun muassa Suomen kestikievarien luottamusmiehenä. Hän ajoi kestikievarien taksakysymyksen saattamista muuttuneita oloja vastaavalle kannalle. Vuodesta 1909 alkaen hän oli suomenkielen ja maantieteen opettajana Turun merikoulussa sekä syyslukukaudella 1924 maantieteen opettajana Turun meriopistossa. Toivonen teki tutkielman Halikon murteesta sekä kokosi laajan, aikanaan paljon käytetyn Turun ja Porin läänin kunnalliskalenterin. Hän julkaisi myös Halikon pitäjän vaiheista laajoja kirjoituksia ja harrasti sukututkimusta. == Julkaisuja == Nimellä J. G. Toivonen: * Tutkimus Halikon kielestä: Kielioppi ja kielennäytteitä. Suomi, Kirjoituksia isänmaallisista aineista 3 jakso, 2 osa. Suomalaisen Kirjallisuuden Seura, Helsinki 1889 * Sähkö: oppikirja sähkön alalla: käsikirja sähkötyömiehille: ruotsalaisen Karl Wallinin ja saksalaisen S. Frhr. Gaisbergin mukaan useain ammattimiesten suosiollisella avulla. Toimittanut J. G. Toivonen. Ilmestyi alunperin 7 vihkona vuosina 1898-1899. M. Lyytinen, Tampere 1899 * Karl Wallin : Sähkö. I, Sähkö ja sen käyttäminen valaistukseen ja työvoiman siirtämiseen. Toimittanut J. G. Toivonen. M. Lyytinen, Tampere 1899 * Kunnalliskalenteri 1902. I osa, Turun ja Porin lääni. II osa, Hämeen lääni; koonnut J. G. Toivonen. Antti Mikkola, Turku 1902 * Kestikievarikysymys: kestikievarien nykyisestä tukalasta asemasta: kyydityskysymys polttava. Tekijät J. G. Toivonen ja Eino Kuusi. Maan kestikievarit, Turku 1917 * Kestikievarikysymys: kestikievarien tukalasta asemasta. Maan kestikievarit, Turku 1919 * Tiedonanto kestikievareille. 1921 == Lähteet == Luokka: Suomalaiset päätoimittajat Luokka: Suomalaiset opettajat Luokka: Vuonna 1863 syntyneet Luokka: Vuonna 1925 kuolleet
Per-Martin Hamberg

Per-Martin Hamberg (14. heinäkuuta 1912 Grundsunda – 11. joulukuuta 1974 Lidingö) oli ruotsalainen radio- ja televisiotuottaja sekä säveltäjä. Hänestä tuli vuonna 1947 Ruotsin radion viihdeosaston päällikkö, ja hän loi 1950-luvun alussa suosittuja ohjelmia kuten Frukostklubben, Tjugo frågor ja Karusellen. Vuodesta 1955 hän työskenteli television ohjelmapäällikkönä. Hamberg myös sanoitti iskelmiä ja sävelsi musiikkia elokuviin. ==Lähteet== ==Aiheesta muualla== Luokka:Ruotsalaiset säveltäjät Luokka:Radiotuottajat Luokka:Vuonna 1912 syntyneet Luokka:Vuonna 1974 kuolleet
Frukostklubben

Frukostklubben oli Sveriges Radion vuosina 1946–1978 tuottama viihdeohjelma, jota esitettiin aluksi lauantai- ja myöhemmin sunnuntaiaamuisin. Ohjelmaidean keksi yhdysvaltalaisen esikuvan pohjalta Per-Martin Hamberg ja juontajana toimi Sigge Fürst. Kaikkiaan Frukostklubbenia tehtiin 680 jakson verran. ==Lähteet== Luokka:Ruotsalaiset radio-ohjelmat Luokka:Sveriges Radio
Västra Bispgården

Västra Bispgården on taajama Ragundan kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 411 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ragundan kunta
Östra Bispgården

Östra Bispgården on taajama Ragundan kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 211 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Ragundan kunta
Tjugo frågor

Tjugo frågor oli Ruotsin radion vuosina 1948–1960 esittämä visailuohjelma, jossa panelistit (Astrid Lindgren, Stig Järrel ja Kjell Stensson) pyrkivät arvaamaan juontaja Per-Martin Hambergin valitseman sanan enintään kahdellakymmenellä kyllä tai ei -kysymyksellä. Ohjelman esikuva oli yhdysvaltalainen Twenty Questions. ==Lähteet== Luokka:Sveriges Radio Luokka:Ruotsalaiset radio-ohjelmat
Stig Järrel

Stig Järrel (synt. Olsson; 8. helmikuuta 1910 – 1. heinäkuuta 1998) oli ruotsalainen näyttelijä ja revyyartisti. Hänet muistetaan erityisesti roolistaan ankarana latinanopettajana Alf Sjöbergin elokuvassa Kiihko () vuodelta 1944. Kaikkiaan hän esiintyi noin sadassa elokuvassa. Järrel oli elämänsä aikana naimisissa muun muassa laulaja Karin Juelin ja näyttelijä Ingrid Backlinin kanssa. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1910 syntyneet Luokka:Vuonna 1998 kuolleet
Super Bowl LIX

Super Bowl LIX oli järjestyksessään 59. NFL-liigan loppuottelu. Siinä ratkaistiin NFL-kauden 2024 mestari. Ottelussa kohtasivat Kansas City Chiefs ja Philadelphia Eagles. Ottelu pelattiin 9. helmikuuta 2025 Caesars Superdome -stadionilla New Orleansissa. Pelin lähetysoikeuksista Yhdysvalloissa vastasi Fox ja suoratoistopalvelu Tubi. Suomessa ottelun lähetti MTV. Philadelphia Eagles voitti ottelusssa Chiefsin lukemin 40–22. Kyseessä oli uusinta kaksi vuotta aikaisemmin pelatusta Super Bowl LVII:sta, jossa Chiefs voitti Eaglesin. Eaglesin voiton myötä pelinrakentaja Jalen Hurts saavutti ensimmäisen Super Bowl-voittonsa ja ottelun arvokkaimman pelaajan palkinnon estäen Chiefsiä saavuttamasta kaikkien aikojen ensimmäistä Super Bowlin kolmoisvoittoa. == Ottelupaikka == Super Bowl LIX pelattiin New Orleansissa paikallisen NFL-joukkueen kotiareena Caesars Superdomella. Vuonna 1975 avatulla urheilustadionilla on järjestetty aikaisemmin seitsemän Super Bowlia sekä viisi NCAA:n miesten yliopistokoripallon mestaruuskilpailua. Siellä on järjestetty myös yliopistojalkapallon Sugar Bowl vuodesta 1975 lähtien. Stadionia käytettiin hätäsuojana Katrina-hurrikaanin aikana. Stadionille tehtiin vuonna 2020 fanikokemusta nykyiaikaistava remontti, jonka viimeinen vaihe valmistui vuonna 2024. Super Bowl LIX oli järjestyksessään kahdeksas Superdomella ja kaikkiaan 11. New Orleansissa pelattu Super Bowl-ottelu. Edellinen New Orleansissa pelattu Super Bowl-ottelu oli vuoden 2013 Super Bowl XLVII. == Viihde == Ennen ottelun alkua tapahtumassa esiintyivät louisianalaiset artistit Lauren Daigle ja Trombone Shorty. He esittivät kappaleen America is Beautiful. Heidän esityksensä jälkeen Ledisi esitti kappaleen Lift Every Voice and Sing ja Jon Batiste esitti kansallislaulun. Puoliajan artistina nähtiin Kendrick Lamar. Lamarin esiintymiseen liittyi ennakkojännitteitä tämän Not Like Us-kappaleen vuoksi, joka pilkkaa kanadalaisräppäri Drakea. Show’n vierailevina tähtinä nähtiin Setä Samuliksi pukeutunut Samuel L. Jackson ja taustatanssijoiden seassa cripwalkannut tennistähti Serena Williams. == Media == === Mainonta === Super Bowl LIX:ää seurasi yli 100 miljoonaa katsojaa Yhdysvalloissa. Tapahtuman lähetysoikeuksista vastasi Yhdysvalloissa Fox. Aikaisempina vuosina lähetystoiminnasta vastannut CBS myi 30 sekunnin mainospaikat vähintään 7 miljoonan dollarin kappalehintaan. Foxin toimitusjohtaja Lachlan Murdochin mukaan Super Bowl LIX:n mainospaikat myytiin ennätyshintaan. Aikaisempina vuosina mainospaikkojen arvo on noussut noin 100 000 dollarilla vuotta kohden, mutta tänä vuonna nousu on on ollut tiettävästi lähempänä 500 000 dollaria. Ainakin 10 mainosta on myyty 8 miljoonalla dollarilla. === Suomessa === Suomessa Super Bowl LIX lähetettiin koko yön lähetyksenä MTV Katsomossa ja MTV3-kanavalta. Ottelun suomalaisina selostajina toimivat Mika Laurila ja Mikko Koikkalainen. Studioisäntä oli Peetu Pasanen ja asiantuntijoina Miro Kadmiry, Akseli Olin sekä Seppo Evwaraye. == Lähteet == Luokka:New Orleansin urheilu Super Bowl 59 Luokka:Vuoden 2025 urheilu
Göteborgs-Tidningen

Göteborgs-Tidningen (lyh. GT) on ruotsalainen vuonna 1902 Göteborgissa perustettu sanomalehti, joka on nykyisin osa Expresseniä. Se saavutti menestystä 1910- ja 1920-luvuilla, mutta ajautui sitten talousvaikeuksiin. Toisen maailmansodan jälkeen se muuttui iltapäivälehdeksi. Tabloid-koko oli otettu käyttöön jo vuonna 1942. Lehteä luettiin paljon, mutta sen taloudellinen tulos jäi heikoksi ja vuonna 1973 Göteborgs-Posten osti sen. GT yhdistettiin vuonna 1990 Kvällspostenin kanssa iDAG-lehdeksi, mutta ne erotettiin jälleen 1995. Göteborgs-Tidningen siirtyi Expressenin omistukseen 1997. GT tunnettiin vuoteen 1951 saakka lempinimellä den lella röa, sillä se painettin vaaleanpunaiselle paperille. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Göteborgin media Luokka:Bonnier
Jättäytyminen

Jättäytyminen on kristillisen mystiikan teologian ja askeettisen teologian parissa käytetty käsite, jolla tarkoitetaan Jumalalle antautumista. Käsitteen esikuvana ja lähtökohtana on Jeesuksen sanat ristillä Isä, sinun käsiisi minä uskon henkeni. (; vrt. ). Erilaisten filosofisten ja teologisten sidosten ja koulukuntien mukaan termi on saanut erilaisia sisältöjä. Sittemmin katolisessa teologiassa on torjuttu termin fatalismiin taipuva kvietistinen tulkinta.Jouko M. V. Heikkinen: ”Jumalan haltuun jättäytyminen.” Johdatus luterilaisen spiritualiteetin teologiaan. Kirjapaja 2003Abandonment Catholic Encyclopedia Jesus and Abandonment Spiritualdirection.com ==Lähteet== ==Katso myös== *Ristin teologia Luokka:Kristillinen mystiikka Luokka:Spiritualiteetti Luokka:Devotio moderna Luokka:Herännäisyys
Hayat

Hayat on itäafrikkalainen etninen ryhmä, joka puhuu bantukieliin kuuluvaa hayan kieltä. Useimmat hayat asuvat Tansanian luoteisosassa Kagerajoen ja Viktoriajärven välisellä alueella. Hayat ovat perinteisesti järjestäytyneet noin 130 patrilineaaliseen klaaniin, joista jokaisella oli oma toteeminsa. Aiemmin klaanit jakaantuivat kahdeksaan ryhmään, joista jokainen oli mukama- nimisen hallitsijan alaisuudessa. Perinteisesti hallitsijat nimittivät alipäälliköitä ja virkamiehiä sekä kuninkaallisista että tavallisista klaaneista. Osa hayoista on maanviljelijöitä, kun taas toiset elävät lähes kokonaan karjansa tuotteista. Kahvin, kotimaisen satokasvin, viljelyä laajennettiin Saksan ja Ison-Britannian hallinnon aikana, jolloin siitä tuli tärkein rahakasvi; perusruoka on keittobanaani]. Hayat myös kalastavat paljon. Hayojen perinteisessä asuintalossa ei ole seiniä, mutta teräväkärkinen ruokokatto ulottuu lähelle maata. Hayat ovat hallinneet hiiliteräksen valmistuksen yli 2000 vuoden ajan. == Lähteet == Luokka:Tansanian etniset ryhmät Luokka:Bantut
Chaggat

Chaggat on itäafrikkalainen etninen ryhmä, joka puhuu bantukieliin kuuluvaa chaggan kieltä. Useimmat chaggat asuvat Tansaniassa Kilimanjaron viljavilla etelärinteillä. He ovat yksi Tansanian varakkaimmista väestöyhmistä. Chaggat ovat Tansanian kolmanneksi suurin etninen ryhmä, vuonna 1988 heitä arvioitiin olleen noin 800 000. Viljava maa ja edistyneet viljelymenetelmät pystyvät elättämään tiheän asutuksen. He harjoittavat intensiivistä kasteluviljelyä pengerretyillä pelloilla. Peltoja voidaan viljellä jatkuvasti ilman kesannointijaksoja, koska niillä käytetään lantaa lannoitteena. Perussatokasvi on hirssi; myös keittobanaanit ovat tärkeitä. Kahvi on ollut tärkein rahakasvi 1920-luvulta lähtien. Chagga-yhteiskunnassa suku ja perintöoikeus määrittyvät patrilineaalisesti. Polygynia on yleistä. Miehet on ryhmitelty ikäryhmiin, jotka ovat samankaltaisia kuin maasailla. Ennen siirtomaa-aikaa chaggoja hallitsivat useat päälliköt jotka sotivat keskenään, saksalaiset käyttivät tätä hyväkseen ja tukivat ystävällismielisiä päälliköitä, jotka sitten pitivät muut kurissa. == Lähteet == Luokka:Tansanian etniset ryhmät Luokka:Bantut
Marvin Harrison Jr.

Marvin Harrison Jr. (s. 11. elokuuta 2002 Philadelphia, Pennsylvania, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Harrison Jr. edustaa NFL-joukkue Arizona Cardinalsia. Ennen NFL-uraansa hän pelasi Ohion osavaltionyliopiston joukkueessa. Cardinals varasi hänet ensimmäisellä kierroksella neljännellä varausvuorolla vuoden 2024 NFL:n varaustilaisuudessa. https://www.pro- football-reference.com/players/H/HarrMa09.htm Toukokuussa 2024 Harrison Jr. teki Cardinalsin kanssa nelivuotisen ja yhteensä 35,75 miljoonan dollarin arvoisen tulokassopimuksen. https://www.pro-football- reference.com/players/H/HarrMa09.htm Harrison Jr. on pelannut 17 NFL:n runkosarjan ottelua. Näissä otteluissa hänellä on 62 kiinniottoa, 885 kiinniottojaardia ja kahdeksan kiinniotolla tehtyä touchdownia. Hän on rähmännyt pallon kerran. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2002 syntyneet Luokka:Elävät henkilöt
Lasse Kontiola

Lasse Aatos Kontiola (8. kesäkuuta 1980) on suomalainen poliitikko, entinen Suomen Kuljetus ja Logistiikka SKAL ry:n toiminnanjohtaja ja Suomen Keskustan entinen kehittämispäällikkö. == Ura == Kontiola on koulutukseltaan hallintotieteiden kandidaatti ja liiketalouden tradenomi. Kontiola on työskennellyt kolmen keskustalaisen kansanedustajan avustajana, Euroopan parlamentin jäsenen erityisavustajana ja maa- ja metsätalousministeri Antti Kurvisen erityisavustajana. Kontiola toimi Suomen Keskustan kehittämispäällikkönä. Hän nousi julkisuuteen Suomen vaalirahoituskohun aikana vuonna 2008, koska hän toimi Kehittyvien maakuntien Suomi (KMS) -yhdistyksen taloudenhoitajana. Kontiola oli perustamassa yhdistystä puoluesihteeri Jarmo Korhosen työhuoneessa. Kontiolalla oli yhdistyksen tilinkäyttöoikeudet, ja hän siirsi liikemies Kyösti Kakkosen lahjoitusvaroja keskustan puheenjohtaja Matti Vanhaselle. Helsingin Sanomat uutisoi vuonna 2009, että Kontiola ja hallintopäällikkö Aki Haaro avustivat tukilistojen teossa. Hänet liitettiin myös Rovaniemen moottorikelkkatehdasjupakkaan, jossa tontti myytiin Nova Group Oy:lle ja Nova Kiinteistökehitys Oy:lle. Yrityksiä johtivat Arto Merisalo ja Tapani Yli-Saunamäki. Kontiola ei jäävännyt itseään Rovaniemen kaupunginvaltuuston kokouksessa, jossa tontin myyntiä käsiteltiin. Poliisi epäili Merisalon, Yli-Saunamäen ja Kontiolan olleen KMS:n todelliset päättäjät. Helsingin käräjäoikeus tuomitsi Kontiolan rekisterimerkintärikoksesta ja kirjanpitorikoksesta 60 päiväsakkoon osana vaalirahajupakkaa vuonna 2012. Hannu Takkula epäili Kontiolan joutuneen syntipukiksi. Vuonna 2007 Nova Group lahjoitti myös 125 000 euroa Menestyvä Suomi ry:lle , jonka puheenjohtajana oli Kontiola, varapuheenjohtajana Korhonen ja sihteerinä Haaro. Kontiola toimi myöhemmin Keskustan Lapin piirin toiminnanjohtajana. Kontiola on toiminut Rovaniemen kaupunginvaltuutettuna ja kaupunginhalliituksen jäsenenä. Hänet valittiin Domus Arctica -säätiön hallituksen puheenjohtajaksi vuonna 2012. Suomen Kuljetus ja Logistiikka SKAL ry valitsi Kontiolan toiminnanjohtajaksi vuonna 2021. Kontiola harkitsi lähtöä keskustan puoluesihteerikisaan vuonna 2023. Hän luopui ehdokkuudesta ja päätti keskittyä liikkeenjohdon konsultointiin keskittyvän Kasvuverso Oy:n perustamiseen ja kehittämiseen. == Lähteet == Luokka:Vuonna 1980 syntyneet Luokka:Elävät henkilöt
Maapiispa

Maapiispa (saks. Landesbischof, kun kyse on miespuolisesta viranhaltijasta, ja Landesbischöfin, kun naispuolisesta) on hengellisen johtajan nimitys joissakin saksalaisissa evankelisissa maakirkoissa. Termi juontaa juurensa uskonpuhdistukseen, jolloin joidenkin reformaation läpikäyneiden alueiden maalliset hallitsijat omaksuivat itselleen piispan roolin hallitsemillaan alueilla. Maallisten maapiispojen toimi lakkasi ensimmäisen maailmansodan päätyttyä vuonna 1918, mistä lähtien maapiispan toimea ovat hoitaneet teologit. == Lähteet == Luokka:Kristinusko Saksassa Luokka:Saksan evankelinen kirkko
Lauri Juntunen

Lauri Juntunen (1950 – 4. toukokuuta 2019) oli suomalainen ekonomi ja Motonetin perustaja. == Ura == Juntunen valmistui ekonomiksi Ruotsista. Hän perusti pienen työkalu- ja varaosakaupan 1980-luvun alun Turussa. Juntunen perusti Mononetin Turussa vuonna 1990. Motonet keskittyi autojen varaosien ja tarvikkeiden myyntiin. Vuonna 2006 Mononetin liikevaihto oli 48 miljoonaa euroa. Joensuulainen Broman Group osti Motonetin koko osakekannan vuonna 2007. Juntunen oli Turun suurituloisen 7,2 miljoonan euron tuloillaan vuonna 2007. Juntunen ja Anneli Laine lahjoittivat Turun taidemuseolle Ferdinand von Wrightin Tappelevat kukot, Hugo Simbergin Piiritanssi ja Akseli Gallen- Kallelan osaluonnos Aino-taruun vuonna 2010. Hän menehtyi pitkäaikaiseen sairauteen vuonna 2019. == Lähteet == Luokka:Vuonna 1950 syntyneet Luokka:Suomalaiset elinkeinoelämän vaikuttajat
Yhteisen elämän veljet

Yhteisen elämän veljet () oli Gerrit de Grooten (k. 1384) Deventerissä perustama vapaa kristillinen sääntökunnan kaltainen yhteisö, jonka jäsenet liittyivät toisiinsa yhteistä työtä ja uskonnollista kasvua varten devotio modernan mallin mukaan. He eivät olleet munkkeja eivätkä kerjäläisveljiä siihenastisten sääntökuntalaisten tapaan. Veljien taloista kuuluisia ovat Windesheimin kongregaatio lähellä Deventeriä ja Agnetenberg lähellä Zwollea. Saksassa tärkeimmät paikkakunnat olivat Köln ja Rostock. Lisäksi perustettiin sisartaloja. Varsinkin nuorten opettajina, kirjojen, myös Raamattujen, kopioijina ja kristillisten laupeudentöiden tekijöinä Yhteisen elämän veljet saivat keskiajan lopulla merkitystä myöskin Pohjois- ja Keski-Saksassa. Dominikaanit vastustivat yhteisen elämän veljiä, mutta esimerkiksi Nicolaus Cusanus ja Erasmus Rotterdamilainen olivat heille kiitollisuudenvelassa koulutuksestaan. Pitkien neuvottelujen jälkeen, Jean Gersonin ja Pierre d'Aillyn puolustaessa heitä, Konstanzin (1414-18) ja Baselin (1431-49) reformikonsiilit tunnustivat Yhteisen elämän veljien aseman ja paavi Martinus V myönsi heille etuoikeuksia. Protestanttisen uskonpuhdistuksen jälkeen yhteisö vähitellen hiipui. Renessanssihumanismi ja reformaatio täyttivät sittemmin monia tämän maallikkoliikkeen alkuperäisiä tarkoituksia, vaikkakin veljien merkitystä reformaation edelläkävijänä on usein liioiteltu. Osa veljestaloista jatkoi Ranskan vallankumoukseen asti, Kölnin veljestalo lakkautettiin vuonna 1802. Yksi veljestaloista kääntyi kokonaisena yhteisönä luterilaiseksi.Yhteisen elämän veljet Tietosanakirja / 10. Työehtosopimus- ÖölantiBrüder des gemeinsamen Lebens oder vom guten Willen Meyers KonversationslexikonBröder, Det gemensamma lifvets Nordisk familjebok / Uggleupplagan. 4. Brant - CestiBrethren of the Common Life Catholic Encyclopedia1911 Encyclopædia Britannica/Brothers of Common Life Tämä Herfordin veljien yhteisö, joka siirtyi reformaatiossa luterilaiseksi, säilyi luterilaisena veljestönä vuoteen 1841.Common Life, Brethren of the – Schaff- Herzog Encyclopedia of Religious Knowledge ==Lähteet== Luokka:Katolisen kirkon sääntökunnat Luokka:Katolinen kirkko Saksassa Luokka:Luterilaisuus Saksassa Luokka:Luterilaiset veljistöt, sääntökunnat ja luostarit Luokka:Kölnin historia Luokka:Devotio moderna Luokka:Koulutus keskiajalla
Ministeripresidentti (Saksa)

Ministeripresidentti (saks. Ministerpräsident, kun kyse on miespuolisesta viranhaltijasta, ja Ministerpräsidentin, kun naispuolisesta) on Saksan osavaltioiden hallitusten johtajista käytetty nimitys, jota monissa muissa maissa vastaa termi pääministeri. Termi on käytössä kaikissa muissa Saksan osavaltioissa paitsi kaupunkiosavaltioissa Berliinissä, Bremenissä ja Hampurissa, joiden hallituksia johtaa pormestari. == Lähteet == Luokka:Hallitukset
Southern Pacific Railroad

Southern Pacific Railroad on entinen yhdysvaltalainen yhtiö, jonka juuret ylsivät 1860-luvulle. Yhtiö omisti rautateitä sekä lennätinlinjoja niitten varrella. Myöhemmin yhtiö tunnettiin nimillä Southern Pacific Railroad Internal Network Telecommunications ja SPRINT, kuunnes T-Mobile hankki sen omistukseensa yrityskaupassa, joka toteutui vuonna 2020. == Lähteet == Luokka:Yhdysvaltalaiset rautatieyhtiöt Luokka:Yhdysvaltalaiset tietoliikenneyhtiöt
Ånäset

Ånäset on taajama Robertsforsin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 598 asukasta. ==Tunnettuja henkilöitä== * Carl Olof Rosenius (1816–1868), herätyssaarnaaja ==Lähteet== ==Aiheesta muualla== Luokka:Robertsforsin kunta Luokka:Ruotsin taajamat
Bygdeå

Bygdeå on taajama Robertsforsin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 479 asukasta. ==Lähteet== ==Aiheesta muualla== Luokka:Robertsforsin kunta Luokka:Ruotsin taajamat
Kallinge

Kallinge on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 4 579 asukasta vuoden 2023 lopussa. ==Kuvia== A 32A Lansen F17 Wing Gateguard.jpg|Kallingessa sijaitsee ilmavoimien joukko-osasto F 17. Kallinge kyrka2.jpg|Kallingen kirkko ==Tunnettuja henkilöitä== * Kalle Miketinac (s. 1999), jääkiekkoilija ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Bräkne-Hoby

Bräkne-Hoby on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1 704 asukasta vuoden 2023 lopussa. ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Listerby

Listerby on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1 073 asukasta vuoden 2023 lopussa. ==Tunnettuja henkilöitä== * Henrik Rydström (s. 1976), jalkapalloilija ja jalkapallovalmentaja ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Johannishus

Johannishus on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 786 asukasta vuoden 2023 lopussa. ==Kuvia== Johannishus slott.jpg|Johannishusin linna ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Riisiviinietikka

Riisiviinietikka on etikan laatu, joka valmistetaan riisiviinistä. Sitä käytetään enimmäkseen aasialaisperäisten ruokien kanssa. Japanilainen versio riisiviinietikasta on maultaan miedompaa ja kiinalainen versio voimakkaamman makuista. Riisiviinietikkaa käytetään kasvisruokien ja keittojen kanssa ja yleensä hapanimeliin ruokiin, marinadeihin ja pikkelseihin. Riisiviinietikka valmistetaan kahdessa vaiheessa. Ensin riisi fermentoidaan sakeksi (riisiviiniksi) homeen (koji) ja hiivan avulla. Toisessa vaiheessa sakeen lisätään etikkabakteereja (acetobacter), jotka muuttavat alkoholin etikkahapoksi. Fermentointi kestää useita viikkoja tai kuukausia, ja lopuksi etikka suodatetaan ja pullotetaan käyttöön. == Lähteet == Luokka:Ruoka- ainekset
Ronnebyhamn

Ronnebyhamn on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 803 asukasta vuoden 2023 lopussa. ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Backaryd

Backaryd on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 347 asukasta vuoden 2023 lopussa. ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Hallabro

Hallabro on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 242 asukasta vuoden 2023 lopussa. ==Lähteet== ==Aiheesta muualla== Luokka:Ronnebyn kunta Luokka:Ruotsin taajamat
Bökenäs, Korsanäs och Kuggeboda

Bökenäs, Korsanäs och Kuggeboda on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 242 asukasta vuoden 2023 lopussa. ==Lähteet== Luokka:Ronnebyn kunta Luokka:Ruotsin taajamat
Spjälkö och Saxemara

Spjälkö och Saxemara on taajama Ronnebyn kunnassa Blekingen läänissä samannimisessä historiallisessa maakunnassa Ruotsissa. Taajamassa oli 505 asukasta vuoden 2023 lopussa. ==Lähteet== Luokka:Ronnebyn kunta Luokka:Ruotsin taajamat
Suklaalevite

Suklaalevite on levite, jonka valmistukseen on käytetty olennaisena osana kaakaota tai suklaata. Suklaalevitteet sisältävät usein myös hasselpähkinää ja joskus maitoa. Niiden yleisin valmistaja on Nutella. Niitä on Suomessa myös ainakin Xtra- ja Rainbow-merkkisinä. Suklaalevitettä voidaan tehdä myös kotitekoisesti käyttämällä ruokaöljyä ja tomusokeria. Suklaalevite sopii käytettäväksi esimerkiksi paahtoleivän päällä. == Lähteet == Luokka:Levitteet
Christoffer Bogislaus Zibet

Christoffer Bogislaus Zibet (25. joulukuuta 1740 Kvidinge – 16. toukokuuta 1809) oli ruotsalainen virkamies ja vapaaherra. Hän työskenteli kuninkaallisessa kansliassa vuodesta 1761 ja oli Kustaa III:n yksityissihteeri. Vuonna 1790 hänet valittiin Ruotsin akatemian jäseneksi. Zibetistä tuli pian Kustaa III:n murhan jälkeen ulkoministeriön valtiosihteeri, mutta Gustaf Adolf Reuterholmin johtama holhoojahallitus erotti hänet muiden Kustaan lähipiiriin kuuluneiden joukossa. Kustaa IV Aadolf palautti hänet virkaansa vuonna 1799, ja pari vuotta myöhemmin teki hänestä hovikanslerin. Vapaaherran aseman Zibet sai vuonna 1805. ==Lähteet== ==Aiheesta muualla== Luokka:Ruotsalaiset aateliset Luokka:Ruotsalaiset virkamiehet Luokka:Ruotsin akatemian jäsenet Luokka:Vuonna 1740 syntyneet Luokka:Vuonna 1809 kuolleet
Vaahtokarkkilevite

Vaahtokarkkilevite on vaahtokarkin makuinen levite, joka usein sisältää myös vaniljaa. Se sopii käytettäväksi paahtoleivän päällä ja yhdistettäväksi esimerkiksi hillon kanssa. Se sopii myös leivontaan. Sitä voidaan tehdä myös kotitekoisesti käyttämällä pääraaka-aineina kananmunan valkuaista ja glukoosisiirappia. == Lähteet == Luokka:Levitteet
Marokonröllinurmikka

Marokonröllinurmikka (Eragrostis barrelieri) on heinäkasvien (Poaceae) heimoon, röllinurmikoiden (Eragrostis) sukuun kuuluva kasvilaji. Marokonröllinurmikka on yksivuotinen, löyhästi mätästävä heinälaji. Sen korret voivat kasvaa noin puoli metriä korkeiksi. Lehtitupet ovat kaljuja ja kielekkeen paikalla on karvarivi. Lehtilavat ovat 3–13 cm pitkiä ja 2,5–3,5 cm leveitä, kaljuja ja muodoltaan tasasoukkia. Kukintona oleva röyhy on 7–16 cm pitkä, avoin ja muodoltaan soikea tai munamainen. Tähkylät ovat yleensä 5–7 mm pitkiä ja halkaisijaltaan 1,5–1,8 mm, mutta joskus pidempiäkin. Kussakin tähkylässä on tavallisesti 9–12 kukkaa, mutta joskus jopa 25 kukkaa. Tähkylöiden kaleet ovat keskenään erikokoisia, suikeita, köliselkäisiä ja teräväkärkisiä. Helpeet ovat 1,7–2,3 mm pitkiä, köliselkäisiä ja puikeansuikeita. Helpeissä on myös tunnusmerkilliset, selvästi erottuvat suonet. Kukissa on kolme hedettä, jotka ovat 0,2–0,3 mm pitkiä. Hedelmänä oleva jyvä on 0,6–1 mm pitkä ja muodoltaan soikean munamainen. Marokonröllinurmikka kasvaa tavallisesti erilaisilla häirityillä kasvupaikoilla, kuten teiden varsilla, 45–1300 metrin korkeudella merenpinnasta. Lajia tavataan myös jokivarsilla ja rikkaruohona. Lajia tavataan Välimeren ympäristöissä, Aasian lounaisosissa sekä trooppisessa Afrikassa. == Lähteet == * Flora of Zimbabwe: Eragrostis barrelieri == Aiheesta muualla == * iNaturalist: Marokonröllinurmikka (Eragrostis barrelieri) * UniProt: Taxonomy – Eragrostis barrelieri * Global Biodiversity Information Facility (GBIF): Eragrostis barrelieri Luokka:Röllinurmikat
Håkon Bleken

Håkon Bleken (9. tammikuuta 1929 Trondheim – 21. tammikuuta 2025 Trondheim) oli norjalainen kuvataiteilija, joka tunnettiin erityisesti abstrakteista maalauksistaan. Niiden aiheena olivat usein inhimillinen kärsimys ja yhteiskunnallinen aktivismi. Blekenin ensimmäinen näyttely järjestettiin vuonna 1945, ja hän valmistui Norjan valtion taideakatemiasta vuonna 1953. Siellä häntä olivat opettaneet muun muassa Jean Heiberg ja Chrix Dahl. Bleken oli 1960-luvulla osa Gruppe 5 -taiteilijaryhmää. Saman vuosikymmenen aikana hänen tyylinsä alkoi muuttua figuratiivisemmaksi. Läpimurtonsa Bleken teki Fragmenter av et diktatur -hiilipiirustuksillaan, jotka olivat esillä ensimmäistä kertaa Kunstnernes Husissa vuonna 1970. Bleken käytti myös monia muita menetelmiä ja materiaaleja, kuten kollaasia, lasimaalausta ja vesivärejä. Hänen taidettaan on esillä monissa julkisissa rakennuksissa, muun muassa Spjelkavikin, Vålerengan ja Strindheimin kirkkojen lasimaalaukset ovat hänen luomuksiaan, ja Oslon keskusrautatieasemalla on hänen tekemänsä reliefi. Bleken myös kuvitti monia kirjoja. ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1929 syntyneet Luokka:Vuonna 2025 kuolleet
Kuhasalon luostari

thumb|300px|right| Kuhasalon luostarista ei ole jäljellä näkyviä jäänteitä, mutta sen muistoksi paikalle on pystytetty puinen muistomerkkikatos. Kuhasalon luostari oli ortodoksinen erämaaluostari, joka toimi Joensuun Kuhasalossa 1530-luvulta mahdollisesti 1610-luvulle. Kuhasalo on entinen saari, joka on sittemmin maatunut niemeksi. Kuhasalon päässä on Kalmanniemi, jossa on ollut keskiajalla ortodoksikalmisto. Luostarista tiedetään hyvin vähän mitään varmaa, koska se mainitaan ainoastaan 1500-luvun lopun autiotilaluettelossa ja Käkisalmen vuoden 1618 maakirjassa. Luostarin paikalla 2000-luvun alussa tehdyt arkeologiset kaivaukset eivät tuottaneet mitään selkeitä merkkejä luostarista. Kansanperinteessä luostarin perustaminen on kuitenkin yhdistetty pappismunkki Iljaan, joka teki lähetystyömatkoja Inkeriin, Karjalaan ja Lappiin vuosina 1534 ja 1535. Luostarin sijoittaminen Kuhasaloon liittyi todennäköisesti sekä alueen lohi- ja siikakalastuksen haltuunottoon että ortodoksisen kirkon vahvistamiseen Savon alueella vaikuttanutta läntistä kirkkoa vastaan.Kivinen 2022. Tahvo Könnönen on yhdistänyt seuraavan Iljasta kertovan kansanrunon Kuhasalon luostarin perustamiseen: "Vieras tuli Viron takoa, Pyhä Ilja Inkeristä, Alkoi kirkkoa kohota, Sääsynätä saaren päähän; Risti miehet mielihyvin, Vaimot vastenmielisetkin. Ilja, pyhän miehen poika, Veessä kastoi Karjalaiset, Silmät risti riitamiesten, Sovitti Sotaisen kansan, Iljalle ilon saattoi, Sulosanat Sotkumalle, Liperille liian hyvät." Luostari autioitui ilmeisesti pitkän vihan aikaisissa kahakoissa vuosina 1581–1582, kun ruotsalaiset joukot tekivät hävitysretkiä Karjalaan, ja lähes koko Joensuun seudun asukkaat pakenivat. Luostari perustettiin kuitenkin mahdollisesti uudestaan 1600-luvun alussa, ja se hylättiin lopullisesti ennen Stolbovan rauhan solmimista vuonna 1617. On esitetty, että savolaiset olisivat hävittäneet luostarin vuonna 1611. ==Lähteet== * ===Viitteet=== Luokka:Ortodoksiset luostarit Luokka:Suomen entiset kirkkorakennukset Luokka:Suomen 1500-luvulla rakennetut rakennukset ja rakennelmat Luokka:Suomen luostarit Luokka:Suomen keskiajan kristinusko